پروفیسر_عصمت_اللہ_شاہ
پروفیسر عصمت اللہ شاہ اسلامی جمہوریہ پاکستان میں یوں تو بہت ساری زبان بولی اور سمجھی جاتی ہے مگر آبادی کے لحاظ سے ملک کے سب سے بڑے صوبے پنجاب کے تین ڈویژنز پر مشتمل سرائیکی خطہ انتہائی زرخیزاور زمینی تنوع کے لحاظ سے قدرت کا شاہکار ہے ۔ پروفیسر عصمت اللہ شاہ  کا تعلق ضلع لودھراں کے قصبہ مخدوم عالی سے ہے ۔ آ پ کی پیدائش دسمبر 1969ء کو ہوئی ۔ آپ ایک متوسط گھرانے سے تعلق رکھتے ہے   آپ نے ابتدائی  اور  میٹر ک کی تعلیم گورنمنٹ ہائی سکول مخدوم عالی سے حاصل کی۔اور بچپن سے ہی نیوی کے جوانوں کی سفید وردی  آپ کو بہت اچھی لگتی تھی اور آپ  کی خواہش تھی کہ  میں بڑا ہوکر ان جیسا  ہی بنوں ، میٹرک  پاس  کرنے کے بعد اس نے گھر والوں کی خواہش کے برعکس کراچی جاکر نیوی میں ملازمت اختیارکرلی، ابھی وہ ٹریننگ کے مراحل میں ہی تھا کہ  والدہ کی علالت  کے باعث ملازمت ترک کرکے واپس آنا پڑا اس کے بعد اس نوجوان نے مختلف جگہوں پر ملازمت کی ۔ اس کے بعد 1989 ء میں گورنمنٹ ٹیچر ٹریننگ انسٹی ٹیوٹ رنگیل پور ملتان سے پرائمر ی  ٹیچر کا کورس کیا، اس  دوران  پرائیویٹ طور پر ایف اے کا امتحان بھی پاس کرلیا، اور بطور پرائمرای سکول ٹیچر 1989ء کو ملازمت اختیار کر لی، اور ساتھ ساتھ پرائیویٹ طور پر 1995ء میں زکریا  یونیورسٹی ملتان سے بی اے اور بھر بی ایڈ  کا امتحان پاس کیا۔ اسلامیہ یونیورسٹی  بہاولپورسے 2000ء میں ایم اے اردو اقبالیات میں پاس کی، اور اس کے بعد 2005ء میں ایم اے سرائیکی بھی اسی یونیورسٹی سے  پاس کی اور  دوسر ی پوزیشن حاصل کی، اور اسی یونیورسٹی  میں ایم فل اردو اقبالیات کا داخلہ  لیا اور ڈاکٹر نجیب جمال کی زیرنگرانی ایم فل کی ڈگری امتیازی نمبروں سے  حاصل کی، اور اس کے بعد 2008 ء میں جب سرائیکی کی ایک آسامی آئی نو 34 امیدواروں میں اللہ تعالی نے آپ کو کامیابی عطافرمائی اور اس طرح آپ ایس ای کالج بہاولپور میں سرائیکی کے پہلے باقائد ہ لیکچرار کے طور پر تعنیات ہوے،اور اس کے ساتھ آپ نے اپنی تعلیم کے سفر کو روکا نہیں اور 2015ء میں اسلامیہ یونیورسٹی میں ایم فل سرائیکی کے اجرار پر اس کے پہلے طالب علم ہونے کا اعزاز حاصل کیا اور ڈاکٹر جاوید حسان چانڈو کی زیرنگرانی " جدید سرائیکی ڈوہر ے دا موغوعاتی مطالعہ" پرتحقیقی مقالہ لکھ کر ایم فل سرائیکی کی ڈگری حاصل کی ، اور اس کے بعد 2017ء میں دنیا کی تاریخ میں پہلی مرتبہ اسلامیہ یونیورسٹی نے پی ایچ ڈی سرائیکی کی کلاسوں کا اجرا کیا تو انہیں  اس کا بھی پہلے طالب علم ہونے کا اعزاز حاصل ہوا، اور اسی سال اگست میں آپ نے ایک اور سنگ میل عبور کرلیا، جب پنجاب پبلک سروس کمیشن نے ان کا  انتخاب بطور ااسٹنٹ پروفیسر سرائیکی کرلیا۔ پسماندہ پس منظر رکھنے اور نامساعد مالی مشکلات کے باوجود مسلسل جدوجہد کے ساتھ اپنے تعلیمی اہداف کو کامیابی کےساتھ  مکمل کرنے والی شخصیت کو سرائیکی وسیب کے ماتھے کا جھومر معروف ادیب ، دانشوار ، محقق اور ماہرتعلیم  کو عصمت اللہ شاہ  کے نام  سے پگارہ جاتا ہے۔ آپکی مادری زبان سرائیکی ہے  اور درس وتدریس روز گار کا ذریعہ  بھی ہے اور آپ  سرائیکی زبان کی ترقی وترویج میں دن رات مصروف عمل ہے۔ عصمت اللہ شاہ  صاحب ماہنامہ "تذکارفرید" ملتان، اور ماہنامہ "تعلیمی اصول " لودھراں کی ادارت بھی کرتے رہے ۔ اسے کے ساتھ ساتھ وہ پچھلے 6 برس سے ریڈیو پاکستان بہاولپور کے سرائیکی ادبی پروگرام "پھوار "کے ایڈیٹر کے فرائض بھی سرانجام دے رہے ہے۔ اس کے علاوہ ان کی تعلیمی وادبی خدمات کے اعتراف کے طور پر کئی بارمختلف اعزازات و ایورڈز سے نواز ہے  جن میں خواجہ فریدؒ ادبی ایوارڈ (کوٹ مٹھن شریف) ، چوپال ادبی ایوارڈ (ملتان ) ،اولمپیاء لینسی تیلنیٹ ایوارڈ (لودھراں ) اور پٹھانہ خان ادبی ایوارڈ (کوٹ ادو )وغیرہ شامل ہیں ۔ آپ آج کل گورنمنٹ ایس –ای کالج بہاول پور میں بطور صدر شعبہ سرائیکی تدریسی خدماات سرانجام دے رہے ہیں۔